|  |
| --- |
| GRB-RH-pngRepublika HrvatskaOpćinski sud u VaraždinuVaraždin, Braće Radić 2 |

Komisija za provedbu oglasa

Broj: 7 Su-260/2024

Varaždin, 26. srpnja 2024.

Na temelju članka 161. Zakona o državnim službenicima (Narodne novine 155/2023) i članka 8. Uredbe o raspisivanju i provedbi javnog natječaja i internog oglasa u državnoj službi (NN 78/17, 89/19 i 155/2023 – dalje u tekstu Uredba) Komisija za provedbu oglasa broj 7 Su-260/2024-3 od 27. lipnja 2024., objavljenog na web stranici Ministarstva pravosuđa, uprave i digitalne transformacije [www.mpu.gov.hr](http://www.mpu.gov.hr) 28. lipnja 2024., u Narodnim novinama broj 77/2024 od 28. lipnja 2024., web stranici Hrvatskog zavoda za zapošljavanje Ispostava Varaždin te web stranici Općinskog suda u Varaždinu, za prijem u državnu službu u Općinski sud u Varaždinu, dva (2) izvršitelja/ice na radno mjesto namještenik III. vrste, na neodređeno vrijeme, objavljuje:

**OBAVIJEST KANDIDATIMA**

**O VREMENU I MJESTU**

**ODRŽAVANJA RAZGOVORA (INTERVJUA)**

za radno mjesto namještenik III. vrste - na neodređeno vrijeme

Razgovor (intervju) će se održati **1. kolovoza 2024. s početkom u 9,00 sati** u sobi broj 101 Općinskog suda u Varaždinu, na adresi Varaždin, Braće Radić 2.

**Na razgovor (intervju) se pozivaju svi kandidati čije su prijave pravodobne, potpune, i koji ispunjavaju formalne uvjete iz oglasa.**

 Kandidati su dužni predočiti osobnu iskaznicu ili drugu identifikacijsku ispravu i sami snose troškove dolaska na razgovor.

Obavijest o razgovoru (intervjuu) objavljuje se na web stranici Općinskog suda u Varaždinu i Ministarstva pravosuđa, uprave i digitalne transformacije, te na e-oglasnoj ploči suda.

 Temeljem članka 10. Uredbe smatra se da je kandidat koji nije pristupio razgovoru povukao prijavu na oglas i više se ne smatra kandidatom.

Kroz razgovor s kandidatima utvrđuju se znanja, sposobnosti i vještine, interesi, profesionalni ciljevi i motivacija kandidata za rad u državnoj službi, stečeno radno iskustvo u struci te rezultati ostvareni u njihovu dosadašnjem radu. Rezultati razgovora (intervjua) vrednuju se od 0 do 10 bodova i smatra se da je kandidat zadovoljio na razgovoru (intervjuu) ako je ostvario najmanje 5 bodova.

Nakon provedenog razgovora (intervjua), Komisija utvrđuje rang listu kandidata prema broju ostvarenih bodova na razgovoru (intervjuu), te uz izvješće dostavlja istu čelniku tijela.

O rezultatima oglasa kandidati će biti obaviješteni objavom rješenja o prijmu u državnu službu izabranog kandidata na web stranici Ministarstva pravosuđa, uprave i digitalne transformacije (www.mpu.gov.hr) i web stranici Općinskog suda u Varaždinu (https://sudovi.hr/osvz). Dostava rješenja svim kandidatima smatra se obavljenom istekom osmoga dana od objave na web stranici Ministarstva pravosuđa, uprave i digitalne transformacije.

Svi kandidati prijavljeni na oglas imaju pravo uvida u dokumentaciju koja se odnosi na oglas.

Komisija za provedbu oglasa